ඊට අමතරව ගම්පහ දිස්ත්‍රික්කයෙන් ආසාදිතයින් 203 දෙනෙකු සහ කළුතර දිස්ත්‍රික්කයෙන් ආසාදිතයින් 175 දෙනෙකු ඊයේ හඳුනාගෙන තිබුණා.යාපනය දිස්ත්‍රික්කයෙන්ද ගෙවුණු දිනයේ කොරෝනා ආසාදිතයින් 101 දෙනෙකු වාර්තා වුණා.මේ අතර, මේ දක්වා ගතවූ කාලයේදී ගර්භනී මවුවරුන් 2250කට පමණ කොරෝනා ආසාදනය වී ඇති බව සෞඛ්‍ය අමාත්‍යංශය පවසනවා.එහි නවතම වාර්තාවලට අනුව කොරෝනා ආසාදනය වීම හේතුවෙන් ජීවිතක්ෂයට පත්ව ඇති ගර්භනී මවුවරුන් සංඛ්‍යාව 13 ක්.කොරෝනා ආසාදිතව මේ වනවිට ගර්භනී සහ පසු ප්‍රසූත මවුවරුන් 170 දෙනෙකු පමණ රෝහල්ගතව ප්‍රතිකාර ලබන බවයි සෞඛ්‍ය අමාත්‍යංශය වැඩිදුරටත් සඳහන් කළේ.යටියන්තොට සෞඛ්‍ය වෛද්‍ය නිලධාරි කොට්ඨාසයට අයත් ලැවන්ට් හා හල්ගොල්ල වතුයායන්ගේ සිදුකළ අහඹු කොරෝනා පරීක්ෂණ 100 කින් ආසාදිතයන් තිස් දෙදෙනෙකු වාර්තා වුණා.කොරෝනා මර්දන එන්නත්කරණ  වැඩසටහන යටතේ ගෙවුණු දිනයේදී ලබාදී ඇති එන්නත් මාත්‍රා සංඛ්‍යාව 167,462 ක්.